 NA LABAAN SHABAAN MUUNGANO wa watu wasiomuamini Mungu nchini umesifia agizo la Papa Francis ambaye Jumatatu wiki jana aliagiza viongozi wa kidini wa Kanisa Katoliki kubariki wapenzi wa jinsia moja. Muungano huo ukiongozwa na Harrison Mumia–Rais– ulisema kwenye taarifa kuwa uamuzi wa uongozi wa Kanisa Katoliki kupisha baraka kwa wapenzi wa jinsia moja ni wa maana sana kubadili mtazamo wa utangamano wa kijamii. “Uamuzi huu utabadilisha mambo kwa waumini wa kikatoliki duniani na kwa jumuiya ya wakristo Kenya,” Ilieleza taarifa ya Shirika la Atheists in Kenya mnamo Desemba 24, 2023. Kisha taarifa hiyo ikaongeza: “Uamuzi huu unatuma ujumbe wazi kwa jamii ya Wakristo Kenya na kuwa haki za wapenzi wa jinsia moja ni haki za binadamu na hakuna dhambi kwao kuwa katika uhusiano wa kimapenzi.” Bw Mumia alisema shutuma kwa watu walio katika mwavuli wa LGBTQ zimeongezeka miaka ya hivi karibuni. “Rais William Ruto alisema hawezi kuruhusu ndoa za watu wa jinsia moja nchini Kenya katika muhula wake wa uongozi,” akaeleza. “Tutaendelea na kampeni za kulinda na kudumisha haki za watu wa LGBTQ Kenya zikijumuisha haki ya kuishi, uhuru na usalama,” akaongeza. Mnamo Desemba 19, 2023, Kiongozi wa Kanisa la Katoliki Papa Francis aliridhia mapadri kubariki wapenzi wa jinsia moja, katika mabadiliko ya sera yanayonuiwa kulifanya Kanisa kuwa shirikishi zaidi ila bado ndoa za jinsia moja ni marufuku. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  